Megjelent az Android 10 a Samsung Galaxy S10 mobilokra - NapiDroid
Főoldal»Android mobilok»Megjelent az Android 10 a Samsung Galaxy S10 mobilokra
Megjelent az Android 10 a Samsung Galaxy S10 mobilokra
Nemrég számoltunk be róla, hogy Németországban néhány béta teszter megkapta a stabil Android 10-et a Galaxy S10 készülékére, most pedig szélesebb körben is megindult a frissítés kiadása Európában.
Egy mostanában felbukkant (Indiára vonatkozó) ütemtervben csak januárra ígérték a Galaxy S10 mobilok frissítését, de szerencsére Európában hamarabb megindult a folyamat. A Sammobile információi szerint többek között Spanyolországban, Lengyelországban és az Egyesült Királyságban is tölthető már az Android 10 az S10, az S10+ és az S10e készülékekre.
Ezek remek hírek, reméljük, hogy hazánkban is gyorsan megkapják a tulajok az új rendszert, de azért nem árt tisztában lenni azzal, hogy a frissítések kiadása szakaszosan szokott történni, nagy különbségek lehetnek régiótól és szolgáltatótól függően. Mindenesetre most már érdemes lesz néha ránézni a beállításoknál a Szoftverfrissítés menüpontra, hátha megjelenik a letöltési lehetőség.
A friss rendszer természetesen tartalmazza a One UI 2.0 felületet annak minden újításával, valamint a decemberi biztonsági csomagot is.
Ha más Samsung készüléked van, akkor itt nézheted meg, hogy várhatóan mikor frissül.
Android frissítés Samsung frissítés Samsung Galaxy S10 Samsung Galaxy S10 Android 10 Samsung Galaxy S10 frissítés Samsung Galaxy S10 Plus Samsung Galaxy S10 Plus Android 10 Samsung Galaxy S10 Plus frissítés Samsung Galaxy S10E Samsung Galaxy S10e Android 10 Samsung Galaxy S10e frissítés Samsung One UI 2.0
Előző cikkHivatalos képeken a Redmi K30
Következő cikk Megerősítették a Xiaomi Mi 10 Pro érkezését